 Somaliland waxa tilmaaman u ah deganaasho iyo xasilooni,Dimuqraadiyad iyo maamul, Doorashadii dhawaana inoo dhacdayna sumcadeena ayey kor u qaaday, waayo 14 Doorasho ayaa sannadkii ina dhaafay ka dhacay Afrika, waliba inaga oo ah wadan yar oo sabool ah, oo aan la ictiraafsanayn haddana Doorashadeenu waxay ahayd Doorashadii ugu wanaagsanayd, waxaynu sameeynay wax caalamka oo dhami la yaabay, sidaas oo ay Doorashadu inoogu dhacdayna ILLAAHAY baa mahadeeda iska leh, laakiin waxa mudan in la xuso Shacabkeena, Axsaabteena kuwii mucaaradka ahaa iyo kuwii Muxaafidka ahaaba, sidii wanaagsanayd ee ay uga soo baxeen arinkaas, markaas Somaliya xaalada ay ku jirto weynu arkaynaa, sinabana la inooma barbar dhigo karo, haddii ALLE idmana Aqoonsiga Caalamiga ah weynu heli doonaa. 